Bratislavas demografi

Denne artikkelen er en oversikt over Bratislavas demografi.

## Befolkning

Ifølge folketellingen i 2001 hadde byen 428&nbsp;672 innbyggere (for 2005 blir det estimert 425&nbsp;459). Den gjennomsnittlige befolkningstettheten var 1&nbsp;157 innbyggere/km². Bratislava V er Bratislavas mest befolkede distrikt, med 121&nbsp;259 innbyggere, etterfulgt av Bratislava II med 108&nbsp;139, Bratislava IV med 93&nbsp;058, Bratislava III med 61&nbsp;418 og Bratislava I med 44&nbsp;798. Den største etniske gruppen i 2001 var slovaker med 391&nbsp;767 innbyggere (91,37&nbsp;% av befolkningen, mens ungarere utgjorde 16&nbsp;541 (3,84&nbsp;%) og tsjekkere 7&nbsp;972 (1,86&nbsp;%). Andre etniske grupper var tyskere (1&nbsp;200, 0,28&nbsp;%), mordovere (635, 0,15&nbsp;%), kroater (614, 0,14&nbsp;%), rutenere (461, 0,11&nbsp;%), ukrainere (452, 0,11&nbsp;%), sigøynere (417, 0,08&nbsp;%) og polakker (339, 0,08&nbsp;%).

### Alder
Ifølge det estimerte befolkningstallet for 2005 var gjennomsnittstalderen i byen 38,7 år, fordelt som følgende: 51&nbsp;783 innbyggere i alderen 0–14, 12,1&nbsp;%; 281&nbsp;403 i alderen 15–59, 65,6&nbsp;%; og 92&nbsp;273 over produktiv alder (55+ for kvinner, 60+ for menn), 21,5&nbsp;%.

### Religion
Folketellingen i 2001 viste at 243&nbsp;048 innbyggere var romersk-katolske (56,7&nbsp;%), 125&nbsp;729 ateister (29,3&nbsp;%), 24&nbsp;810 lutherianere (6&nbsp;%), 3&nbsp;163 gresk-katolske (0,7&nbsp;%), 1&nbsp;918 reformerte kristne, 1&nbsp;827 Jehovas vitner, 1&nbsp;616 øst-ortodokse, 737 metodistiske protestanter, 748 jøder, og 613 bapister

## Historie
### Historisk befolkning

### Etniske grupper
Fra byens begynnelse til det 19. århundre var tyskerne den dominerende etniske gruppen i Bratislava. Imidlertid, etter Det østerriksk-ungarske kompromisset i 1867 begynte en aktiv magyarisering, og ved slutten av første verdenskrig var Bratislava en tysk-ungarsk by, med slovaker som største minoritet. Ved starten av første verdenskrig hadde 40&nbsp; av innbyggerne i Pressburg ungarsk som morsmål, mens 42&nbsp; hadde tysk og 15&nbsp;% slovakisk. Etter dannelsen av Tsjekkoslovakia i 1918 forble Bratislava en multietnisk by, men med en annerledes demografisk trend. Andelen av slovaker og tsjekkere økte, mens andelen av tyskere og ungarere sank. I 1938 var 59&nbsp;% av befolkningen slovaker eller tsjekkere, mens tyskere utgjorde kun 23&nbsp;% og ungarere 13&nbsp;%. Dannelsen av den første slovakiske republikk i 1939 førte til mange endringer, mest nevneverdig fordrivelsen av mange tsjekkere og jøder. I 1945 ble mange tyskere evakuert eller flyttet fra byen etter gjenoppbygningen av Tsjekkoslovakia. Det samme skjedde med mange ungarere, som ble beskyldt for å samarbeide med nazistene (Beneš-dekretene, delvis opphevet i 1948). 
. 
Dette førte til at byens multikulturelle karakter ble kraftig forminsket, og byen fikk en klarere slovakisk karakter. Hundrevis av innbyggere ble utvist under kommunistenes undertrykkelse av folket i 1950-årene, hvor målet var å utskifte «reaksjonære» mennesker med proletarer. Siden 1950-årene har slovaker vært den dominerende etniske gruppa i byen, ettersom den utgjør oppimot 90&nbsp;% av innbyggerne.

## Referanser